ครม.ไฟเขียวรัฐวิสาหกิจอื่นของบอุดหนุนบริการสาธารณะได้
ครม. เปิดทางรัฐวิสาหกิจอื่นที่ให้บริการสาธารณะของบอุดหนุน PSO ได้ แต่ต้องยื่นขอเป็นรายกรณี
24 ม.ค. 2554

ครม. เปิดทางรัฐวิสาหกิจอื่นที่ให้บริการสาธารณะของบอุดหนุน PSO ได้ แต่ต้องยื่นขอเป็นรายกรณี 
นายวัชระ กรรณิการ์ รองโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี ( ครม. ) เห็นชอบร่างระเบียบสำนักนายกรัฐมนตรีว่าด้วยการให้เงินอุดหนุนบริการสาธารณะของรัฐวิสาหกิจ พ.ศ. โดยจะเปิดให้รัฐวิสาหกิจอื่นที่ให้บริการสาธารณะเป็นประจำและตั้งราคาต่ำกว่าความเป็นจริง ได้รับสิทธิในการได้รับเงินอุดหนุนบริการสาธารณะ ( PSO  ) ได้เช่นเดียวกับ 3 รัฐวิสาหกิจที่ได้รับเงินอุดหนุน PSO  จากรัฐบาล ได้แก่ องค์การขนส่งมวลชนกรุงเทพ หรือ ขสมก. , การรถไฟแห่งประเทศไทย ( รฟท. ) และ การประปา
ทั้งนี้ได้กำหนดเงื่อนไขให้รัฐวิสาหกิจที่ต้องการได้รับงบ PSO ต้องจัดทำข้อเสนอการขอรับการอุดหนุนทางการเงิน พร้อมด้วยระบบบัญชีซึ่งแสดงถึงการแยกรายได้และค่าใช้จ่ายของการบริการเชิงพาณิชย์และการบริการสาธารระตามที่คณะกรรมการกำหนด 
สำหรับในปีงบประมาณ 2553 รัฐบาลได้จ่ายเงิน PSO  ไปแล้ว 4,650 ล้านบาท และในปีงบประมาณ 2554 มีหน่วยงานที่เสนอได้ รฟท. ของบ 2,285 ล้านบาท , ขสมก. เสนอขอ 1,251 ล้านบาท และการประปาของบ 382 ล้านบาท ซึ่งอยู่ระหว่างการพิจารณาของ ครม.